ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องระยะเวลาการอนุญาตประกอบกิจการโทรคมนาคมแบบที่หนึ่งและการให้บริการอินเทอร์เน็ตแบบที่หนึ่ง โดยที่เห็นเป็นการสมควรปรับเปลี่ยนระยะเวลาการให้อนุญาตประกอบกิจการโทรคมนาคมเพื่ออำนวยความสะดวกและส่งเสริมให้มีความเสรีในการให้บริการยิ่งขึ้นตลอดจนเพื่อให้เกิดการพัฒนาการให้บริการและการคุ้มครองผู้บริโภคที่จะได้รับการบริการโดยต่อเนื่องอาศัยอำนาจตามความในมาตรา๕๑ (๔) และ (๕)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗ มาตรา ๖๑และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๗ มาตรา ๘ และมาตรา ๙ แห่งพระราชบัญญัติการประกอบกิจการโทรคมนาคมพ.ศ. ๒๕๔๔ แก้ไขเพิ่มเติมโดยพระราชบัญญัติการประกอบกิจการโทรคมนาคม (ฉบับที่ ๒)พ.ศ. ๒๕๔๙ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศกำหนดอายุใบอนุญาตประกอบกิจการโทรคมนาคมแบบที่หนึ่งและการให้บริการอินเทอร์เน็ตแบบที่หนึ่ง ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒บรรดาประกาศ ระเบียบข้อบังคับหรือคำสั่งคณะกรรมการกิจการโทรคมนาคมแห่งชาติเกี่ยวกับหลักเกณฑ์และวิธีการขอรับใบอนุญาตประกอบกิจการโทรคมนาคมแบบที่หนึ่งและใบอนุญาตการให้บริการอินเทอร์เน็ตแบบที่หนึ่งหรือเงื่อนไขมาตรฐานในการอนุญาตประกอบกิจการโทรคมนาคมดังกล่าวที่ใช้บังคับอยู่ก่อนวันที่ประกาศนี้มีผลใช้บังคับให้มีผลใช้บังคับต่อไปเท่าที่ไม่ขัดหรือแย้งกับประกาศนี้ข้อ ๓ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมแบบที่หนึ่งหรือผู้รับใบอนุญาตการให้บริการอินเทอร์เน็ตแบบที่หนึ่งแล้วแต่กรณีข้อ ๔การประกอบกิจการโทรคมนาคมของผู้รับใบอนุญาตให้มีระยะเวลาการอนุญาตให้ประกอบกิจการคราวละห้าปีคณะกรรมการอาจพิจารณาเปลี่ยนแปลงระยะเวลาการอนุญาตให้ประกอบกิจการโทรคมนาคมได้เพื่อประโยชน์ในการกำกับดูแลหรือประโยชน์สาธารณะข้อ ๕ผู้รับใบอนุญาตต้องรายงานผลการดำเนินการตามที่ได้รับใบอนุญาต ต่อคณะกรรมการเป็นประจำทุกปีในวันที่ชำระค่าธรรมเนียมใบอนุญาตรายปีการรายงานตามวรรคหนึ่งต้องรายงานข้อมูลดังนี้(๑)ลักษณะและประเภทกิจการโทรคมนาคมที่เปิดให้บริการ(๒)วันที่เปิดให้บริการโทรคมนาคม(๓)ทรัพยากรโทรคมนาคมที่ใช้ในการให้บริการ(๔) ฐานะและผลดำเนินการด้านการเงิน รายละเอียดการลงทุนอัตราการจ้างงาน(๕)จำนวนผู้ใช้บริการของผู้รับใบอนุญาต ปัญหาและอุปสรรคในการดำเนินการ(๖)แผนการให้บริการ และข้อมูลอื่น ๆ ตามที่คณะกรรมการกำหนดข้อ ๖กรณีที่ผู้รับใบอนุญาตประสงค์จะเลิกการประกอบกิจการโทรคมนาคมตามที่ได้รับใบอนุญาตก่อนวันที่ใบอนุญาตหมดอายุจะต้องแจ้งให้คณะกรรมการทราบล่วงหน้าไม่น้อยกว่าหนึ่งเดือนพร้อมนำส่งแผนการบริหารจัดการบริการมิให้มีผลกระทบต่อการใช้บริการดังกล่าวเพื่อการพิจารณาอนุญาตทั้งนี้ผู้รับใบอนุญาตจะต้องปฏิบัติตามเงื่อนไขที่คณะกรรมการกำหนดก่อนเลิกการประกอบกิจการนั้นข้อ ๗ผู้รับใบอนุญาตที่ได้รับใบอนุญาตอยู่ก่อนวันที่ประกาศนี้ใช้บังคับและใบอนุญาตยังไม่หมดอายุให้ประกอบกิจการโทรคมนาคมตามที่ได้รับใบอนุญาตนั้นต่อไปจนกว่าจะครบกำหนดระยะเวลาที่กำหนดไว้ในใบอนุญาตและเมื่อครบกำหนดแล้ว หากประสงค์จะประกอบกิจการโทรคมนาคมดังกล่าวต่อไปให้ยื่นขอต่ออายุใบอนุญาตเพื่อขอรับใบอนุญาตตามประกาศนี้ต่อไปประกาศ ณ วันที่ ๒๕มีนาคม พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติปริยานุช/ผู้จัดทำ๒๗ เมษายน ๒๕๕๒วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๔๙ ง/หน้า ๑๕/๒ เมษายน ๒๕๕๒